યંગગર્લ્સ માટે તૈયાર કરવામાં આવેલ આ કોસ્ચ્યુમ પહેરીને ગર્લ્સ ગરબાની રમઝટ બોલાવા માટે ઉત્સાહી જોવા મળી રહી છે, જેમાં મસ્ટર્ડ અને ગ્રીન કલર્સનાં કોમ્બિનેશન સાથે આર્ટિફિશિયલ સિલ્ક ફેબ્રિકમાં લેમ્પિ અને કાશ્મીરી બોર્ડરની સાથે ઘેરની ફરતે મલ્ટિકલરમાં ફૂમતા મુકીને તૈયાર કરવામાં આવેલી ચણિયાચોળી રજવાડી લુક આપે છે, બ્લૂ પ્રિન્ટ ચણિયાચોળી જેમાં ઊપડા સિલ્ક ફેબ્રિકનો ઉપયોગ કરવામાં આવ્યો છે જ્યાં કચ્છી વર્ક બુટાની સાથે ઘેરની બોટમમાં પાંચ ઇંચની કચ્છી બોર્ડર લગાવવામાં આવી છે જે ચણિયાચોળીને એક ડિફ્રન્ટ લુક આપે છે તેમજ ઘેરમાં ગરબા રમતાં એટ્રેક્ટિવ પેચ વાળી ચણિયા ચોળીની ડિમાન્ડ જોવા મળી છે જેમાં બ્લાઉઝમાં ગોટાપટ્ટી વર્ક કરવામાં આવ્યું છે તેમજ દુપટ્ટામાં કચ્છી બાંધણીનું કોમ્બિનેશન કરવામાં આવ્યું છે જેથી કચ્છી વર્કની સાથે રજવાડી લુકનો ટચ પણ જોવા મળે છે.